17.6.2022
SL
Uradni list Evropske unije
L 163/185
(51) „dosegljivi subjekt“ (reachable party) pomeni subjekt, ki: (a) ima identifikacijsko kodo podjetja (BIC); (b) ga kot takega določi imetnik namenskega denarnega računa za TIPS ali podsistem, ki ima tehnični račun podsistema v TIPS; (c) je korespondent, stranka ali podružnica imetnika namenskega denarnega računa za TIPS ali udeleženec podsistema ali je korespondent, stranka ali podružnica udeleženca podsistema, ki ima tehnični račun podsistema v TIPS, ter (d) je naslovljiv prek TIPS in je zmožen predložiti naloge za prenos denarja in prejeti naloge za prenos denarja prek imetnika namenskega denarnega računa za TIPS ali podsistema, ki ima tehnični račun podsistema v TIPS, ali neposredno, če ga kateri od njiju za to pooblasti; (52) „postopek poravnave podsistema v okviru storitve bruto poravnave v realnem času“ (postopek poravnave podsistema v RTGS) (Real-time gross settlement ancillary system settlement procedure (RTGS AS settlement procedure)) pomeni eno iz vrste posebnih vnaprej določenih storitev za predložitev in poravnavo podsistemovih nalogov za prenos v zvezi s poravnavo podsistema na namenskih denarnih računih za RTGS, podračunih in tehničnih računih podsistema v RTGS; (53) „tehnični račun podsistema v okviru storitve bruto poravnave v realnem času“ (tehnični račun podsistema v RTGS) (Real-time gross settlement ancillary system technical account (RTGS AS technical account)) pomeni račun, ki ga ima podsistem ali CB v svoji komponenti TARGET v imenu tega podsistema in se uporablja v okviru postopka poravnave podsistema v RTGS; (54) „odpoklic“ (recall request) pomeni sporočilo imetnika namenskega denarnega računa za RTGS ali imetnika namenskega denarnega računa za TIPS, s katerim zahteva vračilo zneska poravnanega plačilnega naloga oziroma naloga za takojšnje plačilo; (55) „na pravilih temelječ nalog za prenos likvidnosti“ (rule-based liquidity transfer order) pomeni nalog za prenos likvidnosti, ki se sproži, kadar: (a) stanje na glavnem denarnem računu ali namenskem denarnem računu za RTGS prekorači vnaprej določeno spodnjo ali zgornjo mejo ali (b) ni na razpolago dovolj denarnih sredstev za kritje nujnih plačilnih nalogov, podsistemovih nalogov za prenos ali plačilnih nalogov z visoko prioriteto na namenskem denarnem računu za RTGS, ki so v čakalni vrsti; (56) „skupina računov poravnalnih bank“ (settlement bank account group) pomeni seznam namenskih denarnih računov za RTGS in/ali podračunov, ki se vzpostavi v okviru poravnave podsistema, ki uporablja postopke poravnave podsistema v RTGS; (57) „poravnalna banka“ (settlement bank) pomeni imetnika namenskega denarnega računa za RTGS, katerega namenski denarni račun za RTGS ali podračun se uporablja za poravnavo podsistemovih nalogov za prenos, ki jih predloži podsistem z uporabo postopkov poravnave podsistema v RTGS; (58) „začasna izključitev“ (suspension) pomeni začasno zamrznitev pravic in obveznosti udeleženca za časovno obdobje, ki ga določi udeleženčeva CB; (59) „TARGET račun“ (TARGET account) pomeni kateri koli račun, odprt v komponenti TARGET; (60) „komponenta TARGET“ (TARGET component system) pomeni kateri koli sistem CB, ki je del TARGET; (61) „koordinator TARGET“ (TARGET coordinator) pomeni osebo, ki jo imenuje ECB za zagotavljanje dnevnega operativnega upravljanja TARGET, vodenje in usklajevanje dejavnosti v primeru nastopa neobičajne situacije ter usklajevanje razširjanja informacij udeležencem; (62) „postopek poravnave podsistema v okviru storitve poravnave takojšnjih plačil v TARGET (TIPS)“ (postopek poravnave podsistema v TIPS) (TARGET Instant Payment Settlement (TIPS) ancillary system settlement procedure (TIPS AS settlement procedure)) pomeni vnaprej določeno storitev za predložitev in poravnavo nalogov za prenos likvidnosti in nalogov za takojšnje plačilo v zvezi s poravnavo podsistema na namenskih denarnih računih za TIPS in tehničnih računih podsistema v TIPS; (63) „tehnični račun podsistema v okviru storitve poravnave takojšnjih plačil v TARGET (TIPS)“ (tehnični račun podsistema v TIPS) (TARGET Instant Payment Settlement (TIPS) ancillary system technical account (TIPS AS technical account)) pomeni račun, ki ga ima podsistem ali CB v svoji komponenti TARGET v imenu tega podsistema in ga ta podsistem uporablja za poravnavo takojšnjih plačil ali skoraj takojšnjih plačil v svojih poslovnih knjigah; (64) „vodja poravnave v TARGET“ (TARGET settlement manager) pomeni osebo, ki jo imenuje CB Eurosistema za spremljanje delovanja njene komponente TARGET; (65) „TARGET2-Securities“ (T2S) pomeni sklop strojne in programske opreme ter drugih elementov tehnične infrastrukture, s katerimi Eurosistem centralnim depotnim družbam in CB Eurosistema zagotavlja storitve, ki omogočajo temeljno, nevtralno in brezmejno poravnavo transakcij z vrednostnimi papirji po načelu dostave proti plačilu v centralnobančnem denarju; (66) „tehnične motnje v delovanju TARGET“ (technical malfunction of TARGET) pomeni katero koli okvaro ali izpad tehnične infrastrukture in/ali računalniških sistemov, ki jih uporablja zadevna komponenta TARGET, ali kateri koli drug dogodek, zaradi katerega je nemogoče izvršiti naloge za prenos denarja in zaključiti njihovo obdelavo v zadevni komponenti TARGET v skladu z ustreznimi deli te smernice.